Diari Oficial de la Generalitat Valenciana


Sumari del DOGV 7996, del 09-03-2017 (2017/1983)

Subhasta per a l'alienació de l'aprofitament puntual de fustes provinent dels tractaments efectuats en el projecte LIFE Renaix el Bosc en les forests propietat de la Generalitat Valenciana.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7996

Data del DOGV
:   09-03-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/1983


Data del document
:   14-02-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Subhasta

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte administratiu

Subhasta per a l'alienació de l'aprofitament puntual de fustes provinent dels tractaments efectuats en el projecte LIFE Renaix el Bosc en les forests propietat de la Generalitat Valenciana. [2017/1983]  
1. Objecte  
1.1. Convocar la subhasta per a l'alienació de l'aprofitament puntual de fustes provinent dels tractaments efectuats en el projecte LIFE Renaix el Bosc, en les forests propietat de la Generalitat Valenciana que figura en l'annex I.  
  
2. Termini d'execució d'aprofitament  
L'aprofitament s'ofereix per a realitzar-lo en un termini d'un mes  
  
3. Tramitació, procediment i tipus de licitació  
3.1. L'entitat adjudicadora és la Conselleria d'Agricultura, Medi Ambient, Canvi Climàtic i Desenvolupament Rural. Direcció Territorial de Castelló. Avinguda de Germans Bou, 47, 12770 Castelló de la Plana.  
  
3.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i de concurrència competitiva, arreplegats en l'article 15.5 de la Llei 43/2003, de 21 de novembre, de forests, així com amb el que disposa l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, i la resta de legislació forestal que se li aplique.  
  
3.3. El tipus de licitació serà oberta, de tramitació ordinària i es realitzarà per mitjà de subhasta.  
  
4. Documentació requerida i model de proposició  
La documentació requerida per a la presentació de les ofertes està desglossada en l'article 6 del plec de condicions economicoadministratives aprovat en l'annex III de l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana (DOGV 7508, 20.04.2015).  
El model de proposició econòmica que ha de presentar el licitador, junt amb el model de declaració responsable, estan en el capítol V de l'annex III de l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana (DOGV 7508, 20.04.2015).  
  
  
5. Lloc i termini de presentació de les proposicions  
5.1. El termini per a la presentació de les ofertes serà de 20 dies naturals comptadors des de l'endemà de la publicació d'aquest anunci en el Diari Oficial de la Generalitat Valenciana.  
5.2. Els sol·licitants presentaran l'oferta i la documentació corresponent en sobre tancat dirigit al director territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, en qualsevol de les formes previstes en l'article 38.4 de la Llei 30/1992, de règim jurídic de les administracions públiques i del procediment administratiu comú.  
5.3. Igualment, les ofertes podran ser enviades per correu certificat i el licitador haurà de justificar la data d'imposició de l'enviament a les oficines de Correus i anunciar a l'òrgan de contractació la remissió de l'oferta per mitjà de tèlex, telegrama o telefax en el mateix dia.  
5.4. Sense la concurrència d'aquests requisits, l'oferta no serà admesa si és rebuda per l'òrgan de contractació després de la data d'acabament del termini assenyalat en l'anunci. Transcorreguts, no obstant això, els 10 dies naturals següents a la data indicada sense haver-se rebut l'oferta aquesta no serà admesa en cap cas.  
5.5. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Administració estime fonamental per a l'oferta.  
  
  
6. Lloc i data de realització de la licitació  
6.1. L'obertura de pliques es realitzarà el 24 d'abril de 2017, en la Direcció Territorial de Castelló, Conselleria d'Agricultura, Medi Ambient, Canvi Climàtic i Desenvolupament Rural, situada en l'edifici PROP, avinguda de Germans Bou, número 47, de Castelló de la Plana.  
6.2. En cas de resultar desert algun dels aprofitaments oferits, es realitzarà una segona licitació, amb el mateix tipus de taxació i condicions, i el primer dia hàbil serà 10 dies després, sense previ avís. En cas de resultar desertes ambdós, correspon a la Direcció Territorial de Castelló, de la Conselleria d'Agricultura, Medi Ambient, Canvi Climàtic i Desenvolupament Rural, licitar-la novament.  
  
7. Plec de condicions economicoadministratives  
El plec de condicions economicoadministratives que regirà la subhasta serà l'aprovat en l'annex III de l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
  
  
8. Condicions tecnicofacultatives  
8.1. Les condicions tecnicofacultatives d'aplicació a aquesta licitació seran les establides en:  
a) El plec general de condicions tecnicofacultatives establit en l'annex II de l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
b) El plec de condicions particulars tecnicofacultatives per a l'alienació dels aprofitaments forestals redactat per a cada forest i tipus d'aprofitament d'aquesta licitació.  
Aquests documents estan a disposició dels interessats en la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, situada a l'avinguda del Mar, número 47, edifici PROP, de Castelló de la Plana.  
8.2. Seran aplicables les recomanacions tècniques que descriuen i orienten actuacions per a la millora de la gestió i provisió de serveis, que indica el Decret 58/2013, de 3 de maig, del Consell, pel qual s'aprova el Pla D'acció territorial forestal de la Comunitat Valenciana.  
  
8.3. Així mateix, hauran de complir-se totes les mesures preventives contra incendis forestals que s'assenyalen en el marc del que disposa la legislació vigent i en especial, en el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
  
9. Garantia definitiva  
9.1. L'adjudicatari haurà de consignar obligatòriament una garantia definitiva per valor del 10 % de l'import d'adjudicació en el termini de 10 dies a partir de la data en què li siga comunicada l'adjudicació.  
9.2. La garantia definitiva respondrà de les penalitzacions imposades al contractista per raó de l'activitat que realitze, del rescabalament dels danys i perjudicis que l'adjudicatari ocasionara a la Generalitat o al titular de la forest amb motiu de l'adjudicació, de les despeses originades a aquests per demora de l'adjudicatari en el compliment de les seues obligacions i de la confiscació que puga decretar-se en els casos de cancel·lació, d'acord amb el que estableix aquest o amb caràcter general en la legislació de contractes del sector públic.  
9.3. La devolució de la garantia definitiva es produirà quan finalitze el termini vigent de l'adjudicació, una vegada haja certificat la direcció territorial competent la seua correcta execució o gaudi.  
9.4. Si feta la liquidació de l'adjudicació i les fiances superaren l'import d'aquestes, l'excés serà tornat a continuació a l'adjudicatari, una vegada realitzat l'informe preceptiu del tècnic facultatiu designat per la direcció territorial corresponent.  
  
10. Forma de pagament del cànon  
El pagament es farà efectiu per mitjà d'ingrés de l'import anual de l'adjudicació en la direcció territorial competent de la Tresoreria de la Generalitat, situades en els serveis territorials de la Conselleria d'Hisenda i Model Econòmic a Castelló de la Plana.  
  
11. Supletori  
En allò no previst en aquest anunci i plecs que l'acompanyen, caldrà ajustar-se al que disposa el text refós de la Llei de contractes del sector públic (TRLCSP) i l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
  
Castelló de la Plana, 14 de febrer de 2017.- El director territorial d'Agricultura, Medi Ambient, Canvi Climàtic i Desenvolupament Rural: Antonio Luis García Sanz.